Narodna knjižnica i čitaonica Lipovljani

Bilješke uz financijska izvješća za 2022.g.

Za razdoblje od 1.1.-31.12.2022.g.

|  |  |
| --- | --- |
| **Broj RKP-a:** | **48533** |
| **Matični broj:** | **4281900** |
| **Razina:** | **21** |
| **Šifra djelatnosti:** | **9101** |
| **Razdjel:** | **000** |
| **Šifra grada/opć.:** | **232** |

Sukladno Pravilniku o financijskom izvještavanju u proračunskom računovodstvu – pročišćeni tekst (Narodne novine, br. 3/15, 93/15, 135/15, 2/17, 28/17, 112/18, 126/19, 145/20 ,31/21,37/22) člancima 15.-18. sastavni dio financijskih izvještaja su Bilješke radi usporedbe i obrazloženje razlika u odnosu na prethodno razdoblje uz slijedeće obrasce ;

Zakonski obrasci: Izvještaj o prihodima i rashodima, primicima i izdacima , Izvještaj o obvezama za razdoblje od 1.1.-31.12.2022.g.

1. **Obrazac PR-RAS Izvještaj o prihodima i rashodima, primicima i izdacima**

Prihodi

Prihodi i primici poslovanja

**Račun plana 6-** Prihodi poslovanja =407.470,80kn –indeks realizacije je 34,9% veći u odnosu na prethodnu godinu iz razloga što je početkom godine uređena Zavičajna zbirka Lipovljana ,izvori su najvećim dijelom od osnivača za redovno poslovanje i nabavu knjiga, izvori od Ministarstva kulture za nabavu knjiga te mali dio od članarina i zakasnina.

**Računi skupine 63-** Pomoći iz inozemstva i od subjekata unutar općeg proračuna

Pomoći proračunskim korisnicima iz proračuna koji im nije nadležan 27.000,00kn

Tekuće pomoći ostvarene su od Ministarstva kulture za održavanje kazališne predstave, radionica i glazbenih priredbi 2.000,00kn

Kapitalne pomoći iz državnog proračuna za nabavku knjiga u knjižnici od Ministarstva kulture u iznosu od 20.000,00 kuna te 5.000,00 za nabavu prijenosnog računala i monitora

**Računi skupine 65- Prihodi od upravnih i administrativnih pristojbi ,pristojbi po posebnim propisima i naknada 2.374,01kn**

Prihodi po posebnim propisima -Ostali nespomenuti prihodi participacija za naplatu članarina i zakasnina za posuđene knjige , realizacija je nešto veća radi novih članova

**Računi skupine 66-Prihod od prodaje proizvoda i usluga -prihod od donacija**

Donacije od pravnih i fizičkih osoba izvan općeg proračuna =3.000,00kn, donacija je Hrvatskih šuma za nabavu opreme za Zavičajnu zbirku Lipovljana

**Računi skupine 67**- Prihodi od nadležnog proračuna=375.096,79kn

Prihod od nadležnog proračuna (Općina Lipovljani)

Prihodi od nadležnog proračuna za financiranje rashoda poslovanja 295.105,53kn financira proračunskog korisnika za plaće i materijalne rashode ,indeks je za 33,1% veći u odnosu na prethodnu godinu radi promjene osnovice minimalne plaće u RH sukladno Odluci o visini osnovice te radi odobrenog većeg iznosa u proračunu za radionice i kazališne predstave.

Prihodi za financiranje rashoda poslovanja i za nabavu nefinancijske imovine 79.991,26kn-za nabavu knjiga 20.000,00 kn, nabava prijenosnog računala i monitora u iznosu 5.998,76kn te za uređenje Zavičajne zbirke Lipovljana 53.992,50kn, indeks je puno veći u odnosu na prethodnu godinu radi povećanog planiranog iznosa za knjige, nabave prijenosnog računala i planiranog uređenja Zavičajne zbirke Lipovljana.

**Rashodi/ Rashodi i izdaci poslovanja**

**Račun plana 3**- Rashodi poslovanja 298.342,31kn izvršeni su za 18,7% više u odnosu na prethodnu godinu kako slijedi

**Računi skupine 31**- Rashodi za zaposlene 189.219,00kn , rashodi su izvršeni po indexu 29,2% više u odnosu na prethodnu godinu, Plaće za redovan rad su izvršene više radi većih rashoda za plaću ravnateljice obzirom na promjenu osnovice za plaću u visini minimalne plaće u RH od 1.1.2022.g. sukladno Odluci o visini osnovice, dnevni obroci su povećani , isto tako je povećan neoporezivi iznos za godišnje prigodne nagrade (regres i božićnica) od 1.10.2022.g. Sukladno Pravilniku o materijalnim pravima isplaćena je razlika do novog maksimalnog iznosa

Doprinosi na plaće 55.836,79kn indeks izvršenja je u skladu sa obrazloženjem uz plaće

**Računi skupine 32-** Materijalni rashodi 106.866,29kn indeks povećanja je 2,5%

Naknade troškova zaposlenima 5.851,08kn indeks nema velikih odstupanja u odnosu na prethodnu godinu razlika je u jednom službenom putovanju vezano za edukaciju a stručno usavršavanje je bilo 2021.g. za ravnateljicu koja je ujedno jedina zaposlena.

**Račun 322-** Rashodi za materijal i energiju 36.630,94kn izvršeno je 23,3% više u odnosu na prethodnu godinu , povećani su rashodi uredskog materijala za redovan rad i radionice sa djecom nabavljen je štapni usisavač, el. energija i plin su poskupili kako indeks pokazuje 27,8% .

**Račun 323**-Rashodi za usluge rashodi 63.615,89kn ,index izvršenja je 5,5% manji nego u 2021.g. Usluge telefona su veće za 46,6% radi posebne linije za vatrodojavu, usluge tekućeg održavanja su održavanje vatrogasnih aparata te nabava sadnica za uređenje terase trijema knjižnice radi čega je indeks znatno veći ,usluga promidžbe se odnosi na tiskanje plakata

Komunalne usluge su za 22% manje u odnosu na 2021.g. radi manjeg obima komunalnog otpada. Intelektualne usluge su u 2021.g. bile znatno veće radi projekta uređenja Zavičajne zbirke

Računalne usluge su usluge programske podrške ZAKI i održavanje te aplikacija za uredsko poslovanje

Ostale usluge su; Usluge čuvanja imovine i osoba, vatrodojava ;-godišnje održavanje sustava vatrodojave i mjesečni paušal Javnoj postrojbi Novska za istu svrhu. Nadalje HRT /RTV pristojba , poslovi zaštite na radu sukladno zakonskim odredbama te korištenje eservisa /eračun putem FINA-e.

Ostali nespomenuti rashodi poslovanja izvršeni su za policu -premiju osiguranja zaposlene osobe

**Računi skupine 34** Financijski rashodi 2.257,02kn

Bankarske usluge , ovisno o količini prometa ,pored redovnih usluga platnog prometa u trošak ulazi i cijena certifikata za Internet bankarstvo i korištenje poslovne kartice, tako je indeks veći za 33,1%

**Računi skupine 42- Rashodi za nabavu proizvedene dugotrajne imovine** =108.477,71kn indeks odstupanja je 110,6% u odnosu na prethodnu godinu radi povećanog planiranog iznosa za knjige, nabavu računalne opreme i uređenja Zavičajne zbirke Lipovljana na katu zgrade knjižnice

Račun 422- Postrojenja i oprema 10.998,76, nabava prijenosnog računala i monitora iz izvora ;općinskog proračuna i dio od Ministarstva kulture

Račun 424 -Knjige ,umjetnička djela i ostale izložbene vrijednosti=40.486,45,indeks izvršenja je 33,00% u odnosu na 2021.g. sukladno planiranim i odobrenim sredstvima za 2022.g. iz izvora Ministarstva kulture u iznosu od 20.000,00kn te od Općine Lipovljani u iznosu od 20.000kn te iz vlastitih prihoda 486,45kn.

Zavičajna zbirka Lipovljana=56.992,50kn , za idejni i glavni projekt uređenja prostora muzeja izvorski je financirano iz općinskog proračuna, nabava vitrina većim dijelom iz općinskog proračuna a manji dio iz donacije Hrvatskih šuma.

* Rezultat poslovanja =manjak prihoda =2.779,60kn

Sučeljavanjem ukupnih prihoda u iznosu od 407.470,80kn i ukupnih rashoda u iznosu od 406.820,02kn rezultat daje višak prihoda u iznosu od 650,78kn no uzevši preneseni manjak prihoda iz prethodne godine rezultat poslovanja daje manjak prihoda u iznosu od 2.779,60kn.

Manjak sadrži knjižene obveze po izdanim fakturama sa danom 31.12.2022.g. koje će se platiti u 2023.g.

* Narodna knjižnica i čitaonica Lipovljani nema primljenih i danih zajmova niti potencijalnih obveza u 2022.g.

1. **Obrazac BIL- Bilanca**

Imovina =190.771,52, indeks povećanja 51,3%

Račun 02-Proizvedena dugotrajna imovina =187.614,52kn, povećanje radi nabave prijenosnog računala i monitora

Račun 024 Knjige, umjetnička djela i ostale izložbene vrijednosti =162.708,85kn, povećanje radi nabave novih knjiga te uređenja Zavičajne zbirke Lipovljana

Račun 11 Novac u banci i blagajni=3.157,00kn Blagajna nema stanja , a novčana sredstva na računu su prihodi od participacije članova

Potraživanja nema

Račun 23 Obveze za rashode poslovanja, nedospjele obveze iznose =5.936,60kn

Račun 91 Vlastiti izvori =187.614,52kn odgovara vrijednosti dugotrajne imovine u pomoćnim knjigama

Račun 922 manjak prihoda u skladu je sa objašnjenjem u PR-RAS obrascu

1. **Obrazac RAS funkcijski**

08 Računska oznaka funkcijske klasifikacije =406.820,00kn, odgovara iznosu rashoda u PR-RAS obrascu

1. **Obrazac P-VRIO** – izvještaj o promjenama u vrijednosti i obujmu imovine i obveza

Račun 91512 Promjene u obujmu imovine =539,70kn odnosi se na poklonjene knjige

1. Obrazac Obveze -nedospjele obveze u iznosu od =5.936,60kn

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | **Početno stanje** |  | **Promet** |  | **Saldo** |  |
| **Broj računa** | **Naziv računa** | **Duguje** | **Potražuje** | **Duguje** | **Potražuje** | **Duguje** | **Potražuje** |
|  | | | | | | | |
| **23111** | **Obveze za zaposlene i privremeno zaposlene** | **0,00** | **0,00** | **122.382,21** | **122.382,21** | **0,00** | **0,00** |
| **23112** | **Obveze za vježbenike** | **0,00** | **0,00** | **6.000,00** | **6.000,00** | **0,00** | **0,00** |
| **2311** | **Obveze za plaće - neto** | **0,00** | **0,00** | **128.382,21** | **128.382,21** | **0,00** | **0,00** |
| **23121** | **Obveze za bolovanje na teret poslodavca** | **0,00** | **0,00** | **5.000,00** | **5.000,00** | **0,00** | **0,00** |
| **2312** | **Obveze za naknade plaća – neto** | **0,00** | **0,00** | **5.000,00** | **5.000,00** | **0,00** | **0,00** |
| **23131** | **Obveze za plaće u naravi** | **0,00** | **0,00** | **30.595,48** | **30.595,48** | **0,00** | **0,00** |
| **2313** | **Obveze za plaće u naravi - neto** | **0,00** | **0,00** | **55.836,79** | **55.836,79** | **0,00** | **0,00** |
| **23211** | **Službena putovanja** | **0,00** | **0,00** | **360,00** | **360,00** | **0,00** | **0,00** |
| **23212** | **Naknade za prijevoz, za rad na terenu i odvojeni život** | **0,00** | **0,00** | **3.891,08** | **3.891,08** | **0,00** | **0,00** |
| **23213** | **Stručno usavršavanje zaposlenika** | **0,00** | **0,00** | **1.600,00** | **1.600,00** | **0,00** | **0,00** |
| **2321** | **Naknade troškova zaposlenima** | **0,00** | **0,00** | **5.851,08** | **5.851,08** | **0,00** | **0,00** |
| **23221** | **Uredski materijal i ostali materijalni rashodi** | **0,00** | **116,89** | **2.159,23** | **2.995,33** | **0,00** | **952,99** |
| **23223** | **Energija** | **0,00** | **3.720,64** | **34.537,88** | **32.839,11** | **0,00** | **2.021,87** |
| **23225** | **Sitni inventar i auto gume** | **0,00** | **0,00** | **796,50** | **796,50** | **0,00** | **0,00** |
| **2322** | **Rashodi za materijal i energiju** | **0,00** | **3.837,53** | **37.493,61** | **36.630,94** | **0,00** | **2.974,86** |
| **23231** | **Usluge telefona, pošte i prijevoza** | **0,00** | **282,79** | **3.619,98** | **3.620,11** | **0,00** | **282,92** |
| **23232** | **Usluge tekućeg i investicijskog održavanja** | **0,00** | **0,00** | **15.987,20** | **15.987,20** | **0,00** | **0,00** |
| **23233** | **Usluge promidžbe i informiranja** | **0,00** | **0,00** | **125,00** | **125,00** | **0,00** | **0,00** |
| **23234** | **Komunalne usluge** | **0,00** | **196,83** | **1.765,00** | **1.714,86** | **0,00** | **146,69** |
| **23237** | **Intelektualne i osobne usluge** | **0,00** | **0,00** | **14.060,55** | **14.060,55** | **0,00** | **0,00** |
| **23238** | **Računalne usluge** | **0,00** | **293,28** | **5.743,94** | **5.925,66** | **0,00** | **475,00** |
| **23239** | **Ostale usluge** | **0,00** | **812,50** | **21.382,51** | **22.182,51** | **0,00** | **1.612,50** |
| **2323** | **Rashodi za usluge** | **0,00** | **1.585,40** | **62.684,18** | **63.615,89** | **0,00** | **2.517,11** |
| **23292** | **Premije osiguranja** | **0,00** | **0,00** | **472,50** | **472,50** | **0,00** | **0,00** |
| **23293** | **Reprezentacija** | **0,00** | **88,70** | **119,30** | **295,88** | **0,00** | **265,28** |
| **2329** | **Ostali nespomenuti rashodi poslovanja** | **0,00** | **88,70** | **591,80** | **768,38** | **0,00** | **265,28** |
| **23431** | **Obveze za bankarske usluge i usluge platnog prometa** | **0,00** | **0,00** | **2.077,67** | **2.257,02** | **0,00** | **179,35** |
| **2343** | **Obveze za ostale financijske rashode** | **0,00** | **0,00** | **2.077,67** | **2.257,02** | **0,00** | **179,35** |
| **23** | **Obveze za rashode poslovanja** | **0,00** | **5.511,63** | **297.917,34** | **298.342,31** | **0,00** | **5.936,60** |
| **24221** | **Uredska oprema i namještaj** | **0,00** | **0,00** | **10.998,76** | **10.998,76** | **0,00** | **0,00** |
| **2422** | **Postrojenja i oprema** | **0,00** | **0,00** | **10.998,76** | **10.998,76** | **0,00** | **0,00** |
| **24241** | **Knjige** | **0,00** | **0,00** | **40.486,45** | **40.486,45** | **0,00** | **0,00** |
| **24244** | **Ostale nespomenute izložbene vrijednosti** | **0,00** | **0,00** | **56.992,50** | **56.992,50** | **0,00** | **0,00** |
| **2424** | **Knjige, umjetnička djela i ostale izložbene vrijednosti** | **0,00** | **0,00** | **97.478,95** | **97.478,95** | **0,00** | **0,00** |
| **24** | **Obveze za nabavu nefinancijske imovine** | **0,00** | **0,00** | **108.477,71** | **108.477,71** | **0,00** | **0,00** |
| **Ukupno za ostalo:** | | **0,00** | **5.511,63** | **406.395,05** | **406.820,02** | **0,00** | **5.936,60** |
| **Sveukupno:** | | **0,00** | **5.511,63** | **406.395,05** | **406.820,02** | **0,00** | **5.936,60** |

**Aktivnosti u 2022.g. kronološki**

Siječanj –

11.01.2022. – Informatičko-robotička radionica s učenicama iz Osnovne škole Josip Kozarac Lipovljani; programiranje u programskom jeziku Logo i slaganje Lego robota

17.01.2022. – Objavljeni novi naslovi knjiga na Facebook i Instagram profilu NKČL uz upute za posuđivanje knjiga za one koji nemaju Covid potvrdu.

25.01.2022. - Informatičko-robotička radionica s učenicama iz Osnovne škole Josip Kozarac Lipovljani; programiranje u programskom jeziku Logo i slaganje Lego robota

26.01.2022. - Objavljeni novi naslovi knjiga na Facebook i Instagram profilu NKČL

27.01.2022. – Obilježen Međunarodni dan sjećanja na žrtve Holokausta, postavljen link na e-katalog s knjigama na temu Drugog svjetskog rata

Veljača –

14.02.2022. – U sklopu nacionalne kampanje „Čitaj mi“ organizirana je akcija besplatnog upisa za djecu vrtićke i osnovnoškolske dobi te je omogućen besplatni povrat davno posuđenih knjiga

16.02.2022. - Informatičko-robotička radionica s učenicama iz Osnovne škole Josip Kozarac Lipovljani; programiranje u programskom jeziku Logo i slaganje Lego robota

18.02.2022. – Obilježen 15. Tjedan psihologije u Hrvatskoj uz objavu naslova knjiga iz popularne psihologije

21.02.2022. – Obilježen Međunarodni dan materinskog jezika uz objavu novih naslova knjiga hrvatskih književnika

22.02.2022. - Informatičko-robotička radionica s učenicama iz Osnovne škole Josip Kozarac Lipovljani; programiranje u programskom jeziku Logo i slaganje Lego robota

28.02.2022. – Najava o ukidanju obavezne Covid potvrde za ulazak u prostor knjižnice od 01.03.2022.

Ožujak –

02.03.2022. – Obilježen dan rođenja književnice i novinarke Marije Jurić Zagorke uz posebnu posvetu i suosjećanje za početak rata u Ukrajini

03.03.2022. – Održana dječja predstava u izvedbi Šarenog svijeta na temu dolaska proljeća i Uskrsa u suradnji s Dječjim vrtićem Iskrica Lipovljani

- Likovna radionica za djecu u vodstvu Organizatora bez granica; oslikavanje uskršnjih jaja mramornim bojama i veseli crteži na pjeni za brijanje; također u suradnji s Dječjim vrtićem Iskrica Lipovljani

08.03.2022. – Obilježavanje Međunarodnog dana žena i izložba knjiga na temu žena, uspješnih ženskih autorica za sve djevojčice, djevojke i žene

08.03.2022. – Prvo natjecanje naših učenica u Logo ligi koje organizira Hrvatski robotički savez

14.03.2022. - Objavljeni novi naslovi knjiga na Facebook i Instagram profilu NKČL

16.03.2022. – Završen prvi dio uređenja Spomen sobe Josipa Kozarca na katu knjižnice u galerijskom prostoru. Idejno i izvedbeno rješenje radio je ''Foto art'' d.o.o. iz Osijeka u periodu od siječnja do ožujka 2022. godine

18.03.2022. - Održan je stručni skup u okviru ''VIII. Dana Josipa Kozarca u Lipovljanima'' uz svečano otvorenje novog prostora Spomen sobe Josip Kozarac; stručna izlaganja na temu ''Novi izazovi gospodarenjem šumama na području Lonjskog Polja'', Prikaz stručnih radova, sadašnjih i bivših studenata Fakultet šumarstva i drvne tehnologije Zagreb i na kraju je predstavljen Zbornik radova ''Dani Josipa Kozarca u Lipovljanima''

19.03.2022. – povodom Dana općine Lipovljani i dana župe sv. Josipa održana je tradicionalna likovna kolonija na trijemu NKČL u suradnji sa Zdenkom Kokolek i likovnom udrugom „SOL“ iz Lipovljana

28.03.2022. - Objavljeni novi naslovi knjiga na Facebook i Instagram profilu NKČL

Travanj –

05.04.2022. – Informatičko-robotička radionica - početak priprema za Svjetsku olimpijadu iz robotike s učenicama Osnovne škole Josip Kozarac i novim mentorima Ivanom Grabar i Krešimirom Dalenjakom

08.04.2022. – Kreativna radionica „Šareno jaje“ za djecu vrtićke dobi u suradnji s Dječjim vrtićem Iskrica Lipovljani

11.04.2022. - U suradnji s članicama KPDU Karpati Lipovljani organizirali smo Kreativnu radionicu ukrašavanja pisanica na ukrajinski način, poziv na radionicu je bio otvoren te su osim zainteresiranih mještana sudjelovali i članovi drugih lipovljanskih udruga te stanovnici iz Ukrajine; osim očuvanja ukrajinske tradicije radionica je bila posvećena svim stanovnicima napadnute Ukrajine s geslom „Za mir u svijetu – Za mir u Ukrajini“

20.04.2022. - Uoči manifestacije Noć knjige i Dana hrvatske knjige, pripremili smo predstavljanje knjige "Izbor poezije i proze za djecu" autorice Jasne Popović Poje u suradnji s Ogrankom matice hrvatske Lipovljani i Ogrankom matice hrvatske Novska. Uz predstavljanje knjige jedna učenica iz OŠ Josip Kozarac čitala je pjesme autorice Jasne svima prisutnima

22.04.2022. - Uoči Noći knjige koja je trajala od 22. do 25.04. organizirana je akcija besplatnog upisa u knjižnicu za sve nove korisnike te akcija besplatnog vraćanja zaboravljenih knjiga

28.04.2022. – Službeno smo prijavili dvije ekipe na natjecanje Svjetska olimpijada robotike koja se održala 28.05.2022. u Samoboru

Svibanj –

03.05.2022. – Objava novih naslova knjiga na Facebook i Instagram profilu Knjižnice

04.05.2022. - Informatičko-robotička radionica – slaganje i programiranje Lego robota

11.05.2022. - Informatičko-robotička radionica – slaganje i programiranje Lego robota

13.05.2022. – Igranje društvenih igara u prostoru školske knjižnice OŠ Josip Kozarac u suradnji sa školom i školskom knjižničarkom; Potičemo ovu vrstu suradnje kako bi spojili zajedničke interese i kako bi uz igru, zabavu i učenje potaknuli djecu na boravak u prostoru knjižnice, ne samo školske već i narodne knjižnice

16.05.2022. - Objava novih naslova knjiga na Facebook i Instagram profilu Knjižnice

18.05.2022. – u suradnji s Maticom hrvatskom ogranak Lipovljani predstavili smo u prostoru knjižnice zbirku pjesma „Vrt bez ruža“ autorice i naše sumještanke Željke Uhitil; na promociji su sudjelovali i članovi Društva hrvatskih književnika Sisačko-moslavačke županije uz čitanje vlastitih poetskih uradaka i uz glazbene točke

25.05.2022. - Informatičko-robotička radionica – slaganje i programiranje Lego robota; zadnje pripreme za natjecanje u Samoboru

26.05.2022. - Informatičko-robotička radionica – slaganje i programiranje Lego robota; zadnje pripreme za natjecanje u Samoboru

28.05.2022. – Sudjelovanje na Svjetskoj olimpijadi u Samoboru s dva tima naših učenica iz OŠ Josip Kozarac; Natjecanje se održalo u Samoboru na lokaciji centra za mlade Bunker u organizaciji Hrvatskog robotičkog saveza s početkom u 9.00 h i završetkom u 17.00 h

Naše mlade učenice natjecale su se u kategoriji Junior u dva tima. Knjižnica Lipovljani 1 (Lucija Ćosić i Petra Klišanin) i Knjižnica Lipovljani 2 (Lucija Jancetić i Tara Jurić). Iako nismo donijeli medalju u Lipovljane, uz dosta osvojenih bodova i diploma za sudjelovanje, bila je to odlična priprema i uvid u takvu vrstu natjecanja na kojem smo sudjelovali prvi puta

Lipanj –

09.06.2022. – Prvi grupni posjet u novouređenom prostoru Spomen sobe JK; posjetili su nas učenici 2. razreda Srednja Škola Novska, smjer vodoinstalateri i bravari

- uz pratnju njihove nastavnice Danijele Pauković i njihove knjižničarke Gordane Grabovac, učenici su imali priliku vidjeti cjelokupni prostor knjižnice, novouređeni prostor Spomen sobe Josip Kozarac i predmete koji se nalaze u Spomen sobi

10.06.2022. - U suradnji sa školskom knjižnicom OŠ Josip Kozarac i kolegicom Melanijom Milović, posjetili smo prostor knjižnice i prezentirali učenicima nove i drugačije naslove knjiga koje će imati priliku posuđivati tijekom praznika u našoj narodnoj knjižnici

- svim učenicima koji žele omogućeno je besplatno učlanjenje u Narodnu knjižnicu i čitaonicu Lipovljani

- također smo donijeli na posudbu i korištenje nekoliko društvenih igara kako bi se učenici lijepo zabavili u odmoru od učenja i stjecanja novih znanja

Srpanj -

01.07.2022. - Objava novih naslova knjiga na Facebook i Instagram profilu Knjižnice

05.07.2022. – sv. Ćiril i Metod

U suradnji s Češkom besedom Lipovljani, održan je program povodom obilježavanja blagdana sv. Ćirila i Metoda. Kratko predavanje je održao profesor Miroslav Lovčanin, učenici češkog jezika prezentirali su pisanje imena svih nazočnih na glagoljici te su za kraj programa nekoliko glazbenih izvedbi izveli članovi glazbene skupine „Zlate roki“

12.07.2022. – Likovna radionica

Kreativno-likovna radionica „Oslikavanje poljskog cvijeća“ u suradnji s Društvom naša djeca Kutina unutar projekta „Kreativni i aktivni“ na kojoj su sudjelovala djeca iz Dječjeg vrtića „Iskrica“

29.07.2022. – „Ljeto za pet“

Ljetna dječja manifestacija „Ljeto za pet“ organizirana treću godinu zaredom u lipovljanskom parku uz financijsku potporu Općine Lipovljani, Turističku zajednicu Općine Lipovljani i Ministarstva kulture i medija RH. Raznolik zabavni program sastojao se od nekoliko kreativnih radionica za djecu, ali i roditelje koje su predvodili Organizatori bez granica i vesele dječje predstave Šarenog svijeta.

Kolovoz –

27.08.2022. – Stručni skup nacionalnih manjina

U sklopu najveće lipovljanske manifestacije „Lipovljanski susreti“ u prostoru multimedijalne dvorane u Narodnoj knjižnici i čitaonici održan je Stručni skup nacionalnih manjina s temom „ Iskustva u primjeni Ustavnog zakona o pravima nacionalnih manjina „ o kojima su govorili Josip Krajči, predsjednik Matice slovačke Lipovljani, Mirjana Oluić, zamjenica župana Sisačko – moslavačke županije iz redova srpske nacionalne manjine i Bahrija Sejfić, zamjenica ravnatelja Ureda za ljudska prava i prava nacionalnih manjina.

Izložba

Također, uz taj centralni dio događanja, na katu knjižnice, u galerijskom prostoru postavljena je izložba fotografija sumještana Nikole Zemana pod nazivom "100 godina prve lopte u Lipovljanima“ koja je bila otvorena i dostupna za javnost za vrijeme Lipovljanskih susreta i sljedeća dva tjedna. Posjetitelji su mogli uz izložbu razgledati i stalni postav „Spomen sobe Josipa Kozarca“.

Rujan –

09.09.2022. - Objava novih naslova knjiga na Facebook i Instagram profilu Knjižnice

16.09.2022. - Objava novih naslova knjiga na Facebook i Instagram profilu Knjižnice

20.09.2022. – Prva robotička radionica u novoj školskoj godini koju od rujna 2022. godine provodi Klub tehničke kulture Lipovljani u prostoru Narodne knjižnice i čitaonice Lipovljani.

Objava novih naslova knjiga na Facebook i Instagram profilu Knjižnice s naglaskom na tri naslova s kojima učenici mogu sudjelovati na osnovnoškolskom natjecanju „Čitanjem do zvijezda 2022/2023“.

21.09.2022. – Književni susret

„Književni kompas“ kojeg provodi Društvo hrvatskih književnika Sisačko-moslavačke županije održao se u multimedijalnoj dvorani knjižnice uz ugodno druženje lokalnih i županijskih pjesnika, članove ogranaka Matice hrvatske Lipovljani i ostalih ljubitelja pisane riječi.

27.09.2022. - Projekt "Djeca djeci"

Projekt „Djeca djeci“ održan je u suradnji s Područnom školom Piljenice čiji su polaznici izveli igrokaz povodom Dana zdravih zubi za djecu polaznike Dječjeg vrtića „Iskrica“. Nakon toga su učenici PŠ Piljenice čitali knjige na temu važnosti pranja zubi i posudili knjige na temu.

Listopad –

03.10.2022. - Pohađanje edukacije za nove micro:Maqueen Plus V2 robote u sklopu programa Croatian Makers STEM koja je održana u Sisku za sve mentore u našoj regiji.

07.10.2022. - Promocija knjige

Promocija zbirke pjesama Mirka Knjižeka "U svijet s ljubavlju" održana je u multimedijalnoj dvorani Narodne knjižnice i čitaonice Lipovljani u organizaciji Češke Beseda Lipovljani, Kluba literata Saveza Čeha i izdavačke kuće Jednota.

07.10.2022. – Dječji tjedan

obilježavanje Dječjeg tjedna novom i zanimljivom steAm suradnjom. Naša Knjižnica, Zajednica tehničke kulture Kutina i Foto video Klub Kutina na čelu s Marijanom Kapetanović (majstorica fotografkinja) predstavili su program STEAM- prirodne znanosti u službi tehničkog stvaralaštva i umjetnosti.

Naši vrtićanci iz Dječjeg vrtića „Iskrica“ uz puno zabave i smijeha imali su priliku pogledati 3D izložbu fotografija, složiti puzzle s temom Lonjskog polja, naučiti što je to kadar i promatrati lom svjetlosti te isprobati fotofiziku camerom opscurom.

14.10.2022. – Najava događanja i akcija povodom Mjeseca hrvatske knjige koji se održava od 15.10. do 15.11. svake godine.

15.10. – 15.11. akcije: 1. Besplatan prvi upis u knjižnicu (bez obzira na godine); 2. Vraćanje svih zaboravljenih knjiga u knjižnicu bez naplate

19.10.2022. – STEaM radionica za učenike 5.a razreda

Edukativna STEaM radionica održana u školskom dvorištu Osnovne škole Josip Kozarac, u suradnji s Foto video klubom Kutina, zajednicom tehničke kulture i Astronomskim društvom Ivan Štefek Kutina. Na radionici su sudjelovali učenici 5.a. razreda te su osim novih znanja o fotografiji, izradili vlastitu Cameru opscuru odnosno Tamnu sobu kako bi promatrali djelomičnu pomrčinu Sunca.

21.10.2022. – Izložba

Otvorenje izložbe „Značajni hrvati u Slovačkoj“ u suradnji s Maticom slovačkom Lipovljani. Uz prezentaciju o samoj izložbi, održane su glazbene točke Kristijana Sudre i Tine Bukovski. Izložba je bila otvorena za javnost naredna dva tjedna u multimedijalnoj dvorani knjižnice.

24.10.2022. – STEaM radionica za učenike 5.b razreda

Edukativna STEaM radionica održana u školskom dvorištu Osnovne škole Josip Kozarac, u suradnji s Foto video klubom Kutina, zajednicom tehničke kulture i Astronomskim društvom Ivan Štefek Kutina. Na radionici su sudjelovali učenici 5.b. razreda te su osim novih znanja o fotografiji, izradili vlastitu Cameru opscuru odnosno Tamnu sobu kako bi promatrali djelomičnu pomrčinu Sunca.

25.10.2022. – Objava video naputka o Pomrčini Sunca kojeg je priredila Zajednica tehničke kulture Kutina i Astronomsko društvo Ivan Štefek Kutina.

25.10.2022. – Djelomična pomrčina Sunca

Ovogodišnje promatranje Pomrčine Sunca kroz izrađene Camere opscure (Tamne sobe izrađene od kartonskih kutija) zbog jako oblačnog i tmurnog vremena nije uspjelo pa smo u školsku knjižnicu odnijeli dječje znanstvene knjige o Zemlji, Svemiru i nebeskim tijelima kako bi učenicima ponudili novu, zanimljivu literaturu na tu temu. Učenici 5. i 8. razreda na satu su pogledali kratki film o pomrčini te su razgovarali sa svojim nastavnicima o Suncu kao svemirskoj zvijezdi.

27.10.2022. – Grupni posjet Dječjeg vrtića Iskrica

Veseli grupni posjet Narodnoj knjižnici i čitaonici djece iz Dječjeg vrtića „Iskrica“ koja su u sklopu Mjeseca hrvatske knjige u utorak došli u obilazak, izabrali i listali njima zanimljive slikovnice dok su njihove odgajateljice izabrale i posudile prigodne tematske slikovnice koje će im čitati za vrijeme boravka u vrtiću.

28.10.2022. – Grupni posjet knjižnici učenika slovačkoj jezika

Učenici koji pohađaju nastavu slovačkog jezika OŠ Josip Kozarac, sa svojom su profesoricom slovačkog jezika Jelenom Dejanović posjetili prostor knjižnice kako bi pogledali izložbu "Značajni Hrvati u Slovačkoj", a ujedno poslušali i o Mjesecu hrvatske knjige, besplatnom učlanjenju u knjižnicu i o raznim aktivnostima. Susretu je nazočio i predsjednik Matice Slovačke Lipovljani - Josip Krajči.

28.10.2022. – Grupni posjet učenika 1. razreda OŠ Josip Kozarac.

Prvašići su naučili što je to Mjesec hrvatske knjige, zašto nam je važno čitanje i kako nam može pomoći u odrastanju. Njihov prijatelj iz razreda odabrao je slikovnicu i pročitao im priču o prijateljstvu. Obišli smo i ostatak zgrade knjižnice, Odjel za odrasle, Informatički kutak, Multimedijalnu dvoranu gdje se pjevalo, plesalo i recitiralo te smo naposljetku posjetili Spomen sobu Josipa Kozarca na katu knjižnice.

Studeni –

02.11.2022. – Književni susret

Književni susret za učenike od četvrtog do osmog razreda u suradnji s Ogrankom matice hrvatske Lipovljani. Učenici su poslušali pjesme Ljubice Stublija, Zdenke Vrapček i Željke Uhitil. Nakon toga rješavali su kviz iz književnosti, a oni najuspješniji dobili su nagrade. I sami su se okušali u pisanju pjesama pod vodstvom Željke Uhitil. Svoje pjesme pročitali su članovima Ogranka Matice hrvatske iz Lipovljana. Svi su učenici bili uspješni i kreativni te su nagrađeni knjigama i tiskanjem svojih pjesama u jednom od sljedećih izdanja Matice hrvatske.

04.11.2022. - Interaktivna radionica

Interaktivna radionica pod nazivom "Što su emocije?" održala se u prostoru knjižnice u suradnji s Teom Knežević (mag. psihologije i terapeutkinja igrom), nekadašnjom Lipovljankom, koja je našim predškolcima iz Dječjeg vrtića „Iskrica“ objasnila kroz priču, kroz čitanje problemskih slikovnica i kroz igru što su to emocije, kakve sve emocije možemo doživjeti i kako se s njima nositi, a da pritom ne povrijedimo ljude oko sebe.

11.11.2022. – Dan hrvatskih knjižnica

Dan hrvatskih knjižnica obilježili smo uz lutkarsku predstavu „Željkica traži prijateljicu“ koju su izvele knjižničarke iz Lutkarske družbe "Kutko" Knjižnice i čitaonice Kutina za učenike 2. i 3. razreda OŠ Josip Kozarac koji su znatiželjno i s veseljem predstavu pogledali, ali i sudjelovali. Prisjetili smo se onog najvažnijeg - kako biti i ostati pravi prijatelj.

18.11.2022. – Obilježavanje Dana sjećanja na žrtve Domovinskog rata i Dan sjećanja na žrtvu Vukovara i Škabrnje uz prigodne pjesme objavljene na društvenim mrežama knjižnice.

21.11.2022. – Grupni posjet

Posjet studenata 3. godine Šumarskog fakulteta iz Zagreba. Netom prije odlaska na terensku nastavu na Opeke, studenti i njihov profesor Igor Anić posjetili su Spomen sobu Josipa Kozarca kako bi se pobliže upoznali s njegovim šumarskim, ali i književnim radom za vrijeme boravka u Lipovljanima. Prigodno im se obratio i upravitelj lipovljanske šumarije Dinko Hace.

21.11.2022. – Likovna radionica

Likovna jesenska radionica za djecu Dječjeg vrtića „Iskrica“ pod vodstvom Društva naša djeca Kutina. Izložba dječjih radova u prostoru knjižnice.

23.11.2022. – Radionica heklanja

Radionica heklanja za odrasle novom tehnikom Amigurumi, održana u multimedijalnoj dvorani u prostoru knjižnice na kojoj su prisustvovale mještanke Lipovljana, a radionicu je vodila Vlasta Odobašić.

24.11.2022. - Objava novih naslova knjiga na Facebook i Instagram profilu Knjižnice.

25.11.2022. - STEaM radionica –

Učenici 5.b. razreda OŠ Josip Kozarac nastavili su pohađati radionice fotografije koje predvodi Marijana Kapetanović (majstorica fotografkinja) iz Foto video kluba Kutina. Radionice imaju u fokusu naučiti djecu pojmovima iz područja umjetnosti - fotografije. Veliko slovo A u već poznatom pojmu STEM dodali smo kako bi naglasili ART odnosno Umjetnost, koja se provlači kroz sve ostale pojmove STEM područja i nezaobilazna je kada je u pitanju kreativnost i stvaranje.

Učenici su fotografirali zanimljive kadrove, naučili kako se uzima kadar za portrete, nakon toga su ispisali svoje fotografije na pisaču. Također su izrezivali pojedine fotografije kako bi mogli izraditi svoje straničnike (bookmarkere).

Prosinac –

01.12.2022. - HAI radionice –

Cjelodnevna radionica izrade didaktičkih igračaka inspiriranih hrvatskom kulturnom baštinom. Za učenike od 1. do 4. razreda matične škole Josip Kozarac Lipovljani i za područne škole Kraljeva Velika i Piljenice organizirali smo i uspješno održali edukativno-kreativne radionice.

Cilj je igrom s HAI didaktikom steći iskustvo i spontano usvojiti nova znanja i vještine , a ujedno upoznati hrvatsku baštinu. Ostali specifični ciljevi postignuti su njegovanjem tradicije, uspostavljanjem pozitivnih emocija igrom, učenje kroz praksu, razvoj kreativnosti i vizualne kulture. Djeca su sa sobom ponijela sve kreativne radove.

Voditeljica HAI radionica je Tanja Tandara struc.spec.oec. - projektna menadžerica u kulturi, a Projekt je proizašao iz "poVUcizakulturu" – udruga za projektni menadžment u kulturi.

08.12.2022. - Predstava za djecu polaznike Dječjeg vrtića Iskrica.

Predstavu pod nazivom "Kad se spusti zimski sag, pokucat će svetac drag" izveo je Šareni svijet. Sv. Nikola razveselio je mališane koji su veselo pjevali božićne pjesme, razgibali se uz ples i na kraju se prigodno zasladili.

09.12.2022. – STEaM radionica –

Učenici 5.b naučili su nove pojmove iz područja fotografije. Što su to fotofizika, fotogrami, čemu služe fiksatori i razvijači u aspektu izrade fotografije i mnoštvo toga.

Motivi koje su koristili bili su prigodno zimsko-božićni te su svojim trudom uz pomoć majstorice fotografkinje Marijane izradili svoje prve fotograme.

Sve nove i neobične pojmove zapisali su na papir te će ih uz pomoć nastavnice Sanje Martić naučiti izgovarati i na engleskom jeziku.

13.12.2022.- Foto radionica za vrtićance

Mališani iz Dječjeg vrtića „Iskrica“ u prostoru knjižnice imali su svoj prvi susret s kemijskim pokusima. Voditeljica foto radionica Marijana Kapetanović iz Foto video kluba Kutina, naučila ih je što su to kemogrami, kako i od čega nastaju te ih je uputila i na samu izradu kemograma.

Svi smo zasukali rukave, stavili rukavice na ruke, namočili dlanove u tekućine (razvijač i fiksator za razvijanje fotografija) i ostavili svoj otisak na foto papiru. Njihovi originalni i unikatni otisci krasit će ovogodišnje knjižnično božićno drvce.

20.12.2022. - Digitalno ukrašavanje božićnog drvca

Na društvenim mrežama knjižnice objavljen je poziv i upute za digitalno ukrašavanje božićnog drvca napravljenog u tehnici fotograma.

Poslani radovi su objavljeni na Facebook profilu Narodne knjižnice i čitaonice Lipovljani.

**Ostale aktivnosti –**

- Ministarstvo kulture i medija za 2022. godinu odobrilo je sredstva za sljedeće: 20.000,00 kn za Nabavu knjižne i neknjižne građe (traženi i obrazloženi iznos je bio 40.000,00 – 35.000,00 za knjige i još 5.000,00 kn za e-knjige); 2.000,00 kn za Kazališne predstave, kreativne radionice i književne susrete (traženi iznos je bio 10.000,00 kn – 5.000,00 za sveukupne manifestacije i još 5.000,00 kn za manifestaciju „Ljeto za pet“)

- Knjižnica se prijavila na natječaj za Nabavu informatičke opreme jer je glavno radno računalo i laptop pri kraju radnog vijeka, Ministarstvo je odobrilo 5.000,00 kn, a knjižnica je tražila 9.500,00 kn

- Knjižnica je nabavila novi laptop za potrebe svih događanja

- Knjižnica je u lipnju ispunila i poslala Zahtjev za donaciju prema Hrvatskim šumama uz svu ostalu potrebnu dokumentaciju, a prijavili su se dodatni radovi u Spomen sobi Josip Kozarac poput stropne rasvjete, nabava informativnih legendi, staklenih vitrina i intelektualni radovi koji bi obuhvatili istraživanje života Josipa Kozarca

- Hrvatske šume odobrile su iznos od 3.000,00 kuna za uređenje Spomen sobe Josip Kozarac te smo taj odobreni iznos iskoristili za nabavu dvije staklene vitrine koje će služiti za pravilnu pohranu i čuvanje izložbenih predmeta u Spomen sobi

- Nastavila se suradnja s Institutom za razvoj i inovativnost mladih (IRIM) te će kroz srpanj ili kolovoz dostaviti robote koji su se duže čekali zbog nedostatka čipova u cijelom svijetu

- Informatičko-robotičke radionice održavale su se do sredine lipnja, a nastavile su se u jesen početkom nove školske godine pod okriljem nove udruge Klub tehničke kulture Lipovljani, ali i dalje u uskoj suradnji s knjižnicom

- Početkom 2022. godine napravljen je servis vatrodojave i protupožarnih aparata, a sredinom 2022. još jedan servis vatrodojavnog sustava

- Od siječnja do prosinca nabavljeno je 365 primjeraka novih naslova knjiga

- Knjižnica je nabavila 6 primjeraka različitih društvenih igara za Dječji odjel

U Lipovljanima, 25.1.2023.g.

Ravnateljica

Marita Štelma mag.bibl.i museol.